Α4-0171/95

Πρόταση απόφασης του Ευρωπαϊκού Κοινοβουλίου και του Συμβουλίου για τη θέσπιση κοινοτικού προγράμματος δράσης για την πρόληψη της τοξικομανίας στο πλαίσιο δράσης στον τομέα της δημόσιας υγείας (1995-2000) (COM(94)0223 - C4-0091/94 - 94/0135(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1α) (νέα)

>Κείμενο μετά την ψηφοφορία στο ΕΚ>

ότι στους νέους τρόπους διασκέδασης έχει αρχίσει να επικρατεί κάποια ανεκτική στάση ως προς την χρήση ναρκωτικών από νέους, κυρίως δε όσον αφορά την χρήση ναρκωτικών ως αναψυχής[semigr ]

(Τροπολογία 3)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι πρέπει να ληφθούν υπόψη τα συμπεράσματα της εξεταστικής επιτροπής του Ευρωπαϊκού Κοινοβουλίου που δημιουργήθηκε το 1991, σχετικά με τη διάδοση του οργανωμένου εγκλήματος που συνδέεται με το λαθρεμπόριο ναρκωτικών στα κράτη μέλη της Κοινότητας[semigr ]

(Τροπολογία 4)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι θα πρέπει να παρασχεθεί στις αναπτυσσσόμενες χώρες, ιδίως δε στις χώρες που παράγουν ναρκωτικά, ιδιαίτερη βοήθεια υπό μορφή πιστώσεων για επαγγελματική κατάρτιση και ανάπτυξη των υποδομών, προκειμένου να περιοριστεί η εγχώρια ζήτηση ναρκωτικών στις χώρες αυτές η οποία αυξάνει με ταχύτατο ρυθμό[semigr ] καθώς και τα επακόλουθά της, που είναι η ανάκυψη υγειονομικών και κοινωνικών προβλημάτων, όπως η μετάδοση του ιού HIV[semigr ]

(Τροπολογία 5)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι η τοξικομανία είναι ασθένεια που μπορεί να αντιμετωπιστεί προληπτικά και θεραπευτικά και όχι έγκλημα που απαιτεί καταστολή[semigr ]

(Τροπολογία 6)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

ότι η διάδοση και η κατανάλωση των ναρκωτικών αυξάνεται συνεχώς στην Ευρωπαϊκή Ένωση, παρά τα πολυάριθμα μέτρα που έχουν ληφθεί[semigr ]

(Τροπολογία 7)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

ότι η φύση των προβλημάτων της τοξικομανίας απαιτεί την έρευνα για τα συμπτώματα στέρησης αλλά και για νέα φάρμακα απεξάρτησης[semigr ]

(Τροπολογία 8)

Αιτιολογική σκέψη 9β (νέα)

>Κείμενο μετά την ψηφοφορία στο ΕΚ>

ότι δεν είναι ρεαλιστικό να υποτεθεί ότι θα μπορούσε να λυθεί απολύτως το πρόβλημα των ναρκωτικών, και ότι κατά συνέπεια επιβάλλεται μια πραγματιστική στάση στο πλαίσιο της οποίας η πολιτική θα προσανατολίζεται στον περιορισμό και τον έλεγχο του προβλήματος των ναρκωτικών χωρίς ωστόσο να γίνεται δεκτή η ελεύθερη διανομή και η ελεύθερη χρήση ναρκωτικών[semigr ]

(Τροπολογία 9)

Αιτιολογική σκέψη 9γ (νέα)

>Κείμενο μετά την ψηφοφορία στο ΕΚ>

ότι οι τοξικομανείς είναι, κατά κύριον λόγο, άνθρωποι που έχουν πρόβλημα υγείας[semigr ]

(Τροπολογία 10)

Αιτιολογική σκέψη 9δ (νέα)

>Κείμενο μετά την ψηφοφορία στο ΕΚ>

ότι η πολιτική στον τομέα των ναρκωτικών πρέπει ταυτόχρονα να είναι συνεκτική και να προβλέπει δράση αφενός στον τομέα της πρόληψης και της θεραπείας της τοξικομανίας και αφετέρου στον τομέα της καταστολής, όπου η δράση πρέπει πρωταρχικά να αφορά την παραγωγή και το εμπόριο ναρκωτικών[semigr ]

(Τροπολογία 11)

Αιτιολογική σκέψη 9ε (νέα)

>Κείμενο μετά την ψηφοφορία στο ΕΚ>

ότι οι τοξικομανείς είναι, όπως έχει ήδη επισημανθεί, στην πλειοψηφία τους, κυρίως άτομα που αντιμετωπίζουν πρόβλημα υγείας και ότι ορισμένοι, ιδίως νέοι, έλκονται από τον πειρασμό της εμπειρίας, με αποτέλεσμα τη διείσδυση των ναρκωτικών στον πολιτισμό και τη μόδα των νέων, καθώς και ότι οι τοξικομανείς είναι ως επί το πλείστον θύματα που πρέπει να βοηθηθούν[semigr ]

(Τροπολογία 12)

Αιτιολογική σκέψη 9στ (νέα)

>Κείμενο μετά την ψηφοφορία στο ΕΚ>

ότι μια κοινωνία εντελώς απαλλαγμένη από τα ναρκωτικά αποτελεί μάλλον ουτοπικό στόχο και ότι, οι πολιτικές που εφαρμόζονται πρέπει να περιορίζουν το πρόβλημα όσο το δυνατόν πιό αποτελεσματικά[semigr ]

(Τροπολογία 13)

Αιτιολογική σκέψη 9ζ (νέα)

>Κείμενο μετά την ψηφοφορία στο ΕΚ>

ότι μια ανθρωπιστική, ανεκτική και πραγματιστική προσέγγιση, όπως είναι η στρατηγική περιορισμού των ζημιών (harm reduction) είναι καταλληλότερη για την αντιμετώπιση του προβλήματος από τα κατασταλτικά μέτρα, και ότι η καταστολή θα πρέπει να επικεντρωθεί στο μεγάλο εμπόριο και στο οργανωμένο έγκλημα[semigr ]

(Tροπολογία 14)

Αιτιολογική σκέψη 9η (νέα)

>Κείμενο μετά την ψηφοφορία στο ΕΚ>

ότι το σημερινό καθεστώς, το οποίο ισχύει επί 70 έτη, έχει οδηγήσει σε μια σειρά από παρενέργειες[semigr ]

(Τροπολογία 15)

Αιτιολογική σκέψη 9θ (νέα)

>Κείμενο μετά την ψηφοφορία στο ΕΚ>

ότι κάθε στρατηγική πρόληψης της τοξικομανίας πρέπει να λαμβάνει υπόψη όλες τις πτυχές του προβλήματος των ναρκωτικών[semigr ]

(Τροπολογία 16)

Αιτιολογική σκέψη 11α (νέα)

>Κείμενο μετά την ψηφοφορία στο ΕΚ>

ότι η πολιτική στον τομέα της τοξικομανίας πρέπει να τονίσει την πρόληψη χωρίς ωστόσο να παραμελήσει την πτυχή της παροχής βοήθειας, που αποσκοπεί στην προστασία της υγείας και της ποιότητας ζωής των τοξικομανών με τελικό σκοπό την απεξάρτηση, την αποκατάσταση και την κοινωνική επανένταξη[semigr ]

(Τροπολογία 17)

Αιτιολογική σκέψη 12α (νέα)

>Κείμενο μετά την ψηφοφορία στο ΕΚ>

ότι, ενόψει της Διακυβερνητικής Διάσκεψης του 1996 που στοχεύει στην αναθεώρηση της Συνθήκης για την Ένωση, θα ήταν σκόπιμο, δεδομένου του διεθνούς χαρακτήρα του προβλήματος, η καταπολέμηση των ναρκωτικών να ενταχθεί στην αρμοδιότητα της Ένωσης[semigr ]

(Τροπολογία 18)

Αιτιολογική σκέψη 13α (νέα)

>Κείμενο μετά την ψηφοφορία στο ΕΚ>

ότι πρέπει να ενισχυθούν οι οργανώσεις που συνεργάζονται με πρώην τοξικομανείς, γονείς τοξικομανών και προσωπικό περίθαλψης τοξικομανών[semigr ]

(Τροπολογία 19)

Δέκατη πέμπτη αιτιολογική σκέψη

>Αρχικό κείμενο>

ότι το πρόγραμμα πρέπει να έχει ως στόχο να συμβάλει στην καλύτερη συνειδητοποίηση θεμάτων που αφορούν τη χρήση ναρκωτικών και ψυχοτρόπων ουσιών, την κατάχρηση οινοπνεύματος και φαρμακευτικών προϊόντων, την κατάχρηση χημικών ουσιών ή προϊόντων με στόχο την επίτευξη ναρκωτικού αποτελέσματος[semigr ] να συμβάλει στην βελτίωση της αναγνώρισης των καταστάσεων κινδύνου, την έγκαιρη διάγνωση, την παροχή προσανατολισμού και συμβουλών, την υγιειονομική και κοινωνική υποστήριξη για την πρόληψη της χρήσης ναρκωτικών, με σκοπό την πρόληψη της χρήσης ναρκωτικών, τη μείωση της θνησιμότητας και των κινδύνων μόλυνσης από μολυσματικούς παράγοντες καθώς και στη μείωση της περιθωριοποίησης[semigr ]

>Κείμενο μετά την ψηφοφορία στο ΕΚ>

ότι το πρόγραμμα πρέπει να έχει ως στόχο να συμβάλει στην καλύτερη συνειδητοποίηση θεμάτων που αφορούν τη χρήση και την κατάχρηση ναρκωτικών, ψυχοτρόπων ουσιών, οινοπνεύματος και φαρμακευτικών προϊόντων, την κατάχρηση χημικών ουσιών ή προϊόντων με στόχο την επίτευξη ναρκωτικού αποτελέσματος[semigr ] να συμβάλει στην βελτίωση της αναγνώρισης των καταστάσεων κινδύνου, την έγκαιρη διάγνωση, την παροχή προσανατολισμού και συμβουλών, την υγιειονομική και κοινωνική υποστήριξη για την πρόληψη της χρήσης ναρκωτικών, με σκοπό την πρόληψη της χρήσης ναρκωτικών, τη μείωση της θνησιμότητας και των κινδύνων μόλυνσης από μολυσματικούς παράγοντες καθώς και στη μείωση της περιθωριοποίησης[semigr ]

(Τροπολογία 59)

Aιτιολογική σκέψη 15α (νέα)

>Κείμενο μετά την ψηφοφορία στο ΕΚ>

ότι η πρόληψη της κατάχρησης ναρκωτικών πρέπει να ασκείται από την κοινωνία σε πολλούς τομείς, με κύριο μέλημα την πρόληψη της εμφάνισης της κατάχρησης ναρκωτικών εν γένει[semigr ] ότι τα σχολεία πρέπει να προσδιορίσουν κατά λεπτομερή και αντικειμενικό τρόπο τις επιβλαβείς συνέπειες όλων των ναρκωτικών[semigr ] ότι η κοινωνία θα πρέπει να παρεμβαίνει κατά τρόπον που να παράσχει απτή ενίσχυση στους ναρκομανείς για να επιστρέψουν στην κοινωνία απεξαρτημένοι από τα ναρκωτικά[semigr ] ότι η αστυνομία, οι υπηρεσίες πρόνοιας και οι υγειονομικές υπηρεσίες πρέπει να συνεργάζονται μεταξύ τους και με τους εθελοντικούς οργανισμούς (ΜΚΟ) για την πρόληψη της κατάχρησης ναρκωτικών[semigr ]

(Τροπολογία 20)

Αιτιολογική σκέψη 15β (νέα)

>Κείμενο μετά την ψηφοφορία στο ΕΚ>

ότι η πρόληψη δεν μπορεί να είναι αποτελεσματική παρά μόνο όταν έχει μόνιμο χαρακτήρα και όταν συντονίζεται[semigr ]

(Τροπολογία 21)

Αιτιολογική σκέψη 15γ (νέα)

>Κείμενο μετά την ψηφοφορία στο ΕΚ>

ότι το πρόβλημα των ναρκωτικών αποτελεί ένα πολυδιάστατο στοιχείο και απαιτεί μια διακλαδική και ολοκληρωμένη προσέγγιση. Οι βασικοί στόχοι πρέπει να είναι δύο. Κατά πρώτο λόγο πρέπει να περιορισθεί η κοινωνική ενόχληση, η οποία απορρέει ιδιαίτερα από την τοξικομανία. Κατά δεύτερο λόγο, παρουσία του μεμονωμένου χρήστη, θα πρέπει να ακολουθηθεί μια πολιτική μείωσης των βλαβερών συνεπειών, όπως ο περαιτέρω επηρεασμός της υγείας και ο κοινωνικός αποκλεισμός. Για την πραγματοποίηση των στόχων αυτών θα πρέπει να υιοθετηθεί μια πολιτική η οποία θα συμβάλει στον περιορισμό των σχετικών κινδύνων και στην καταπολέμηση του κοινωνικού αποκλεισμού[semigr ] με την πολιτική αυτή, στην οποία θα ενώσουν τις δυνάμεις τους η αστυνομία, η δικαστική εξουσία, οι υγιειονομικοί φορείς και το ευρύ κοινωνικό σύνολο θα καταβληθεί προσπάθεια για τον όσο το δυνατόν μεγαλύτερο περιορισμό της ζημίας του χρήστη από την κατάχρηση ναρκωτικών[semigr ]

(Τροπολογία 22)

Αιτιολογική σκέψη 15δ (νέα)

>Κείμενο μετά την ψηφοφορία στο ΕΚ>

ότι εκτός από γενικές προληπτικές δράσεις χρειάζεται και προληπτική δράση ανα κατηγορία όσον αφορά ειδικές ομάδες στόχου και κυρίως για τους νέους και για περιθωριακές ομάδες του πληθυσμού[semigr ]

(Τροπολογία 23)

Αιτιολογική σκέψη 15ε (νέα)

>Κείμενο μετά την ψηφοφορία στο ΕΚ>

ότι παρατηρείται μεγάλη αύξηση της παροχής και της χρήσης μεθαδόνης ως υποκατάστατο της ηρωΐνης, ότι πρέπει να πραγματοποιηθεί περαιτέρω έρευνα όσον αφορά τις επιπτώσεις θεραπειών συντήρησης και ότι για το λόγο αυτό επιβάλλεται προσοχή όσον αφορά θεραπείες με βάση προϊόντα υποκατάστασης[semigr ]

(Τροπολογία 24)

Αιτιολογική σκέψη 15στ (νέα)

>Κείμενο μετά την ψηφοφορία στο ΕΚ>

ότι δεν είναι δυνατόν να γίνει σαφής διαχωρισμός μεταξύ ήπιων και σκληρών ναρκωτικών και ότι από την άποψη της πρόληψης δεν ενδείκνυται η κατάταξη σε δύο κατηγορίες[semigr ]

(Τροπολογία 25)

Αιτιολογική σκέψη 16α (νέα)

>Κείμενο μετά την ψηφοφορία στο ΕΚ>

ότι το περιβάλλον των φυλακών αποτελεί εστία με αυξημένο ποσοστό τοξικομανίας και από το οποίο πολλοί φυλακισμένοι μετατρέπονται σε χρήστες εξαρτησιογόνων ουσιών[semigr ]

(Τροπολογία 60)

Aιτιολογική σκέψη 16β (νέα)

>Κείμενο μετά την ψηφοφορία στο ΕΚ>

ότι για την αποτελεσματική καταπολέμηση της κατάχρησης ναρκωτικών στις φυλακές πρέπει να υφίσταται αυστηρός έλεγχος των πιθανοτήτων λαθραίας εισαγωγής ναρκωτικών και στην επαρκή επιτήρηση των φυλακισμένων[semigr ] ότι οι φυλακισμένοι που επιθυμούν να σταματήσουν την κατάχρηση ναρκωτικών θα πρέπει να τοποθετούνται σε χωριστή πτέρυγα και θα πρέπει να παρέχονται κίνητρα για την ενθάρρυνση των φυλακισμένων που θέλουν να σταματήσουν την εξάρτησή τους από τα ναρκωτικά[semigr ] ότι πρέπει επίσης να τους παρέχεται κοινωνική κατάρτιση[semigr ]

(Τροπολογία 26)

Αιτιολογική σκέψη 19α (νέα)

>Κείμενο μετά την ψηφοφορία στο ΕΚ>

ότι θα πρέπει να απορριφθούν στερεότυπα χρηστών ναρκωτικών και τόσο η ενημέρωση όσο και οι στρατηγικές πρόληψης θα πρέπει να στοχεύουν σε όλες τις κοινωνικές κατηγορίες[semigr ]

(Τροπολογία 27)

Αιτιολογική σκέψη 19β (νέα)

>Κείμενο μετά την ψηφοφορία στο ΕΚ>

ότι, όταν οι στρατηγικές πρόληψης είναι ανεπιτυχείς, ιδιαίτερη προσοχή θα πρέπει να δοθεί στις δυσκολίες που αντιμετωπίζουν όσον αφορά την πρόσβαση σε προγράμματα υποστήριξης εκείνοι που έχουν πληγεί από τον κοινωνικό αποκλεισμό[semigr ]

(Τροπολογία 28)

Άρθρο 2, παράγραφος 1, σημείο α)

>Αρχικό κείμενο>

α) βελτίωση των γνώσεων του κοινού ιδίως με συντονισμένες διακρατικές ενέργειες[semigr ]

>Κείμενο μετά την ψηφοφορία στο ΕΚ>

α) προσπάθεια για βελτίωση των γνώσεων του κοινού για την τοξικομανία και τους σχετικούς κινδύνους ιδίως με συντονισμένες διακρατικές ενέργειες[semigr ]

(Τροπολογία 29)

Άρθρο 2, παράγραφος 1, σημείο β)

>Αρχικό κείμενο>

εκμετάλλευση των ευκαιριών που παρέχονται στο πλαίσιο άλλων κοινοτικών πολιτικών, προγραμμάτων και μέσων, εάν χρειαστεί, για την πρόληψη και την καταπολέμηση της τοξικομανίας[semigr ]

>Κείμενο μετά την ψηφοφορία στο ΕΚ>

εκμετάλλευση των ευκαιριών που παρέχονται στο πλαίσιο άλλων κοινοτικών πολιτικών, προγραμμάτων και μέσων, για την πρόληψη και την καταπολέμηση της τοξικομανίας[semigr ]

(Τροπολογία 30)

Άρθρο 2, παράγραφος 1, σημείο βα) (νέο)

>Κείμενο μετά την ψηφοφορία στο ΕΚ>

βα) συντονισμός της ενέργειας αυτής πρόληψης της τοξικομανίας με τις άλλες ενέργειες που προτείνονται στο πλαίσιο των τριών πυλώνων του Σχεδίου Δράσης της Ευρωπαϊκής Ένωσης σχετικά με την καταπολέμηση των ναρκωτικών: «μείωση της ζήτησης» (άρθρο 129 Συνθήκης ΕΕ), «καταπολέμηση του λαθρεμπορίου» (τίτλος IV, άρθρο K.1.4. ΣΕΚ), «διεθνής δράση» (τίτλος V, της Συνθήκης ΕΕ), προκειμένου να καταστεί δυνατή η υλοποίηση του στόχου συνολικής και ολοκληρωμένης απάντησης στο φαινόμενο των ναρκωτικών.

(Τροπολογία 31)

Άρθρο 2, παράγραφος 1, σημείο γ)

>Αρχικό κείμενο>

γ) πρωτοβουλίες και ενέργειες που απευθύνονται στους νέους σχολικής ηλικίας, στο οικογενειακό και σχολικό περιβάλλον και στο περιβάλλον τους ελεύθερου χρόνους τους[semigr ]

>Κείμενο μετά την ψηφοφορία στο ΕΚ>

γ) πρωτοβουλίες και ενέργειες που απευθύνονται στους νέους στα ανάλογα περιβάλλοντα - στο οικογενειακό και σχολικό περιβάλλον, πανεπιστήμιο και στο περιβάλλον του ελεύθερου χρόνου τους[semigr ]

(Τροπολογία 32)

Άρθρο 2, παράγραφος 1, σημείο γα) (νέο)

>Κείμενο μετά την ψηφοφορία στο ΕΚ>

γα) ορισμένες ενέργειες σχετικά με ομάδες υψηλού κινδύνου όπως φυλακισμένους, εγκύους τοξικομανείς κλπ.[semigr ]

(Τροπολογία 33)

Άρθρο 2, παράγραφος 1, σημείο γβ) (νέο)

>Κείμενο μετά την ψηφοφορία στο ΕΚ>

γβ) προώθηση της ανάπτυξης και της εφαρμογής της πλέον αποτελεσματικής ιατρικής και ψυχοκοινωνικής παροχής βοήθειας σε τοξικομανείς και πιο συγκεκριμένα:

- θεραπειών στο πλαίσιο των οποίων παρέχονται προϊόντα υποκατάστασης όπως η μεθαδόνη, υπό τον όρο της διασφάλισης κατάλληλης πλαισίωσης και στο πλαίσιο θεραπείας που να αποβλέπει σε σταδιακή, και ει δυνατόν ολοκληρωμένη απεξάρτηση, αποκατάσταση και επανένταξη[semigr ]

- πρωτοβουλιών με σκοπό τον περιορισμό των κινδύνων για την υγεία, πιο συγκεκριμένα μέσω της ελεγχόμενης διανομής εκτός των ιατρικών υπηρεσιών, εργαλείων απολύμανσης και ασφαλών ενέσεων και βελονών[semigr ]

(Τροπολογία 34)

Άρθρο 2, παράγραφος 1, σημείο γγ) (νέο)

>Κείμενο μετά την ψηφοφορία στο ΕΚ>

γγ) υποστήριξη οργανώσεων πρώην τοξικομανών και γονέων τοξικομανών και συνεργασία με τις οργανώσεις αυτές[semigr ]

(Τροπολογία 35)

Άρθρο 2, παράγραφος 1, σημείο γδ) (νέο)

>Κείμενο μετά την ψηφοφορία στο ΕΚ>

γδ) βελτίωση των επιστημονικών γνώσεων με ευρευνητικά προγράμματα στο πεδίο της τοξικομανίας[semigr ]

(Τροπολογία 36)

Άρθρο 2, παράγραφος 1, σημεία γε) - γθ) (νέα)

>Κείμενο μετά την ψηφοφορία στο ΕΚ>

γε) ανάπτυξη κατάλληλων προληπτικών στρατηγικών οι οποίες πρέπει να επιτρέψουν τον επηρεασμό των χρηστών, εκείνων που δοκιμάζουν για πρώτη φορά ναρκωτικά και των δυνητικών χρηστών που δεν είναι δυνατόν να επηρεασθούν με τις κλασικές στρατηγικές πρόληψης, κυρίως στη σφαίρα της χρήσης ναρκωτικών για λόγους αναψυχής.

γστ) ενθάρρυνση κοινωνικοπροληπτικών δράσεων που καταπολεμούν τις κοινωνικές αιτίες της χρήσης ναρκωτικών, όπως έλλειψη ευκαιριών και κοινωνικός αποκλεισμός[semigr ]

γζ) προώθηση κοινωνικών προγραμμάτων επιμόρφωσης όπου θα μπορούν να ενημερώνονται τα παιδιά σχετικά με την ύπαρξη ψυχοτονικών ουσιών μεταξύ των οποίων και ναρκωτικών[semigr ]

γη) προώθηση των δράσεων που αποσκοπούν σε μια κατάλληλη μέθοδο με την οποία επηρεάζονται ομάδες κινδύνου οι οποίες δεν καθίσταται δυνατόν να επηρεασθούν με τις κλασικές μεθόδους προληπτικής στρατηγικής[semigr ]

γθ) προώθηση της εμπειρογνωμοσύνης μεσαζόντων οι οποίοι έρχονται σε επαφή με δυνητικές ομάδες χρηστών.

(Τροπολογία 37)

Άρθρο 2, παράγραφος 1, σημείο γι) (νέο)

>Κείμενο μετά την ψηφοφορία στο ΕΚ>

γι) γενίκευση της στρατηγικής για συνολική αντιμετώπιση όλων των εξαρτησιογόνων ουσιών

(Tροπολογία 38)

Άρθρο 2, παράγραφος 1, σημείο για) (νέο)

>Κείμενο μετά την ψηφοφορία στο ΕΚ>

για) προώθηση της γνώσης και της αξιοποίησης των τοπικών εμπειριών στους τομείς της πρόληψης και καταπολέμησης της τοξικομανίας[semigr ]

(Τροπολογία 39)

Άρθρο 2, παράγραφος 1α (νέα)

>Κείμενο μετά την ψηφοφορία στο ΕΚ>

1α) Η Ευρωπαϊκή Ένωση θα προσφέρει, στο πλαίσιο της πολιτικής της συνεργασίας για την ανάπτυξη, ιδιαίτερη βοήθεια προς τις χώρες που παράγουν ναρκωτικά τις προσπάθειές τους να χαλιναγωγήσουν την εσωτερική ζήτηση αναγνωρίζοντας παράλληλα τις υψηλότερες δαπάνες που χρειάζονται για την παροχή βασικής υγειονομικής περίθαλψης σε χρήστες ναρκωτικών που υποφέρουν υπέρμετρα από μολυσματικές ασθένειες, στα πλαίσια του υποτυπώδους συστήματος υγείας των αναπτυσσομένων χωρών.

(Τροπολογία 40)

Άρθρο 2, παράγραφος 3α (νέα)

>Κείμενο μετά την ψηφοφορία στο ΕΚ>

3α) Η Επιτροπή θα φροντίσει για κάθε χρήσιμη πρωτοβουλία προκειμένου να εξασφαλισθεί η σύνδεση μεταξύ του Παρατηρητηρίου και των ΜΚΟ καθώς και των εθελοντών.

(Τροπολογία 41)

Άρθρο 3

>Αρχικό κείμενο>

Η αρμόδια επί του προϋπολογισμού αρχή καθορίζει τις διαθέσιμες πιστώσεις για κάθε οικονομικό έτος.

>Κείμενο μετά την ψηφοφορία στο ΕΚ>

Η αρμόδια επί του προϋπολογισμού αρχή καθορίζει τις διαθέσιμες πιστώσεις για κάθε οικονομικό έτος λαμβάνοντας υπόψη τις αρχές της ορθής διαχείρισης που εκτίθενται στo άρθρο 2 του Δημοσιονομικού Κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων και με βάση τις πληροφορίες που παρέχονται από το ενημερωμένο δημοσιονομικό δελτίο.

(Τροπολογία 42)

Άρθρο 4

>Αρχικό κείμενο>

Κατά την εφαρμογή του προγράμματος δράσης, η Επιτροπή επικουρείται από μια επιτροπή συμβουλευτικού χαρακτήρα την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

>Κείμενο μετά την ψηφοφορία στο ΕΚ>

1. Κατά την εφαρμογή του προγράμματος δράσης, συγκροτείται επιτροπή την οποία αποτελούν αντιπρόσωποι των κρατών μελών (οι οποίοι έχουν όλοι εμειρία στον τομέα της εθελοντικής παροχής εργασίας) και της οποίας προεδρεύει ο αντιπρόσωπος της Επιτροπής. Αποφασίζει με την πλειοψηφία που προβλέπεται στο άρθρο 148, παράγραφος 2, της Συνθήκης για την έγκριση των αποφάσεων που καλείται να λάβει το Συμβούλιο προτάσει της Επιτροπής. Κατά τις ψηφοφορίες στο πλαίσιο της επιτροπής, οι ψήφοι των αντιπροσώπων των κρατών μελών σταθμίζονται όπως ορίζεται στο προαναφερθέν άρθρο. Ο πρόεδρος δεν συμμετέχει στην ψηφοφορία.

2. Η Επιτροπή υποβάλλει στο Κοινοβούλιο, που εκπροσωπείται από την αρμόδια επιτροπή του, και στο Συμβούλιο, που εκπροσωπείται από την προβλεπόμενη στο προηγούμενο εδάφιο επιτροπή, σχέδιο των μέτρων που πρόκειται να ληφθούν κατ' εκτέλεση του άρθρου 2.

Μπορεί να ορίσει, ανάλογα με τον επείγοντα χαρακτήρα του θέματος, προθεσμία εντός της οποίας το Κοινοβούλιο και το Συμβούλιο μπορούν, εάν το επιθυμούν, να λάβουν θέση.

3. Η Επιτροπή λαμβάνει υπόψη τη θέση που υιοθέτησαν η κοινοβουλευτική επιτροπή και η επιτροπή του Συμβουλίου. Τροποποιεί, αν χρειαστεί, το σχέδιο απόφασής της. Η Επιτροπή ενημερώνει την κοινοβουλευτική επιτροπή και την επιτροπή του Συμβουλίου σχετικά με τον τρόπο που έλαβε υπόψη τη θέση τους.

Η Επιτροπή θεσπίζει αναλόγως τα μέτρα εκτέλεσης τα οποία είναι άμεσα εφαρμόσιμα.

(Τροπολογία 45)

Άρθρο 5, παράγραφος 1

>Αρχικό κείμενο>

1. Κατά τη διάρκεια της εφαρμογής του προγράμματος θα ενθαρρυνθεί η συνεργασία με τρίτες χώρες και τις διεθνείς οργανώσεις που δραστηριοποιούνται στον τομέα της δημόσιας υγείας.

>Κείμενο μετά την ψηφοφορία στο ΕΚ>

1. Κατά τη διάρκεια της εφαρμογής του προγράμματος θα ενθαρρυνθεί η περαιτέρω συνεργασία με τρίτες χώρες και τις διεθνείς οργανώσεις που δραστηριοποιούνται στον τομέα της δημόσιας υγείας και των θεμάτων που αφορούν τους νέους.

(Τροπολογία 46)

Άρθρο 6, παράγραφος 1

>Αρχικό κείμενο>

1. Η Επιτροπή δημοσιεύει τακτικά πληροφορίες σχετικά με τις ενέργειες που αναλαμβάνονται στο πλαίσιο αυτού του προγράμματος.

>Κείμενο μετά την ψηφοφορία στο ΕΚ>

1. Η Επιτροπή δημοσιεύει ετήσια έκθεση σχετικά με τις ενέργειες που αναλαμβάνονται κατά την εφαρμογή αυτού του προγράμματος.

(Τροπολογία 47)

Άρθρο 6, παράγραφος 2

>Αρχικό κείμενο>

2. Η Επιτροπή υποβάλλει στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και στην Επιτροπή των Περιφερειών ενδιάμεση έκθεση σχετικά με τις ενέργειες που πραγματοποιήθηκαν καθώς και γενική έκθεση κατά την ολοκλήρωση 2του προγράμματος.

>Κείμενο μετά την ψηφοφορία στο ΕΚ>

2. Η Επιτροπή υποβάλλει στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και στην Επιτροπή των Περιφερειών ετήσια έκθεση σχετικά με τις ενέργειες που πραγματοποιήθηκαν πριν από τις 30 Σεπτεμβρίου εκάστου έτους, καθώς και γενική έκθεση κατά την ολοκλήρωση του προγράμματος.

(Τροπολογία 48)

Άρθρο 6, παράγραφος 2α (νέα)

>Κείμενο μετά την ψηφοφορία στο ΕΚ>

2α. Λόγω της μεταβαλλόμενης φύσεως της ζήτησης ναρκωτικών, η Επιτροπή μπορεί να τροποποιεί τις προτεραιότητές της μεταξύ των διαφόρων προληπτικών ενεργειών με στόχο τη βελτίωση των επακόλουθων δράσεων.

(Τροπολογία 49)

ΠΑΡΑΡΤΗΜΑ

σημείο α), εδάφιο 1α (νέο)

>Κείμενο μετά την ψηφοφορία στο ΕΚ>

Μεταξύ των αναληφθησομένων δραστηριοτήτων συμπεριλαμβάνονται και οι εξής:

- τη διοργάνωση, έως το τέλος του 1996, ευρωπαϊκής Διάσκεψης για την πρόληψη της τοξικομανίας που θα στοχεύει στην προώθηση της κοινής μελέτης των πολιτικών και των παρεμβάσεων που εφαρμόστηκαν κατά την τελευταία εικοσαετία στα διάφορα κράτη μέλη για να αντιμετωπισθεί το φαινόμενο της τοξικομανίας, προκειμένου να επιτευχθεί καλύτερος συντονισμός στο θέμα αυτό[semigr ]

- τη διοργάνωση και άλλων Ευρωπαϊκών Εβδομάδων για την Πρόληψη της Τοξικομανίας που θα διοργανώνονται περιοδικά και θα μπορούσαν να αφιερώνονται, όπου ενδείκνυται, σε διαφορετικό θέμα που θα επιλέγεται σε συνεργασία με τους εθνικούς συντονιστές[semigr ]

- την προώθηση και υποστήριξη των πρωτοβουλιών για τηλεφωνικές γραμμές βοηθείας που θα απευθύνονται στους νέους, και την εξέταση της δυνατότητας να καθιερωθεί ενιαίος σταθερός τηλεφωνικός αριθμός για την παροχή τέτοιων υπηρεσιών σε όλα τα κράτη μέλη[semigr ]

- την υποστήριξη πιλοτικών προγραμμάτων για τη βελτίωση της αποτελεσματικότητας των ενημερωτικών εκστρατειών και τον προσδιορισμό της συνειδητοποίησης των ευρωπαίων όσον αφορά τα ναρκωτικά, συμπεριλαμβανομένων και αλλαγών της στάσης τους έναντι των ναρκωτικών[semigr ]

- την υποστήριξη για τη δημιουργία και δοκιμασία των μέσων και των προτύπων για την διάδοση της ενημέρωσης σε περιοχές που διατρέχουν κίνδυνο[semigr ]

- την ενίσχυση για τον προσδιορισμό και τη χρήση των κατάλληλων ενημερωτικών φορέων με συγκεκριμένους στόχους (σχολεία, χώρους εργασίας, νοσοκομεία, φαρμακεία, αίθουσες αναμονής ιατρείων, φυλακές, στρατώνες κλπ)[semigr ]

- διευκόλυνση των ανταλλαγών όσον αφορά τις αποτελεσματικότερες μεθόδους διάδοσης της ενημέρωσης, ειδικότερα σε ορισμένες ομάδες που έχουν προσδιοριστεί ως ιδιαίτερα ευάλωτες[semigr ]

- την διάθεση του κώδικα δεοντολογίας αντιντόπινγκ για τους αθλητές, με ιδιαίτερη προσοχή στα αρνητικά και ψυχοσωματικά αποτελέσματα[semigr ]

- υποστήριξη για δραστηριότητες και προγράμματα που στοχεύουν στην πρόληψη της τοξικομανίας και των συναφών κινδύνων, που θα προωθούνται άμεσα από εθελοντικές οργανώσεις, θεραπευτικές κοινότητες διαμονής και συνεταιρισμούς κοινωνικής προνοίας.

(Τροπολογία 61)

ΠΑΡΑΡΤΗΜΑ

σημείο β), δεύτερο εδάφιο (νέο)

>Κείμενο μετά την ψηφοφορία στο ΕΚ>

Μεταξύ των δραστηριοτήτων που πρέπει να εξετασθούν στον τομέα αυτό περιλαμβάνονται οι εξής:

- η χορήγηση ενίσχυσης στους φορείς, τις θεραπευτικές κοινότητες, τις ενώσεις ή οργανώσεις κοινωνικής αλληλεγγύης για την κατασκευή, την διεύρυνση ή τη διάθεση ακινήτων με σκοπό να χρησιμεύσουν ως έδρες των θεραπευτικών κοινοτήτων[semigr ]

- πρωτοβουλίες με σκοπό τη διευκόλυνση εκείνων των οικείων ή κηδεμόνων των τοξικομανών οι οποίοι έχουν αναλάβει το δύσκολο καθήκον της αποτοξίνωσης και για το σκοπό αυτό πρέπει να μπορούν να υπολογίζουν σε κάποια ελαστικότητα όσον αφορά τα ωράρια εργασίας, τη χορήγηση ειδικών αδειών απουσίας και κάθε άλλη διευκόλυνση που θα μπορούσε να παρασχεθεί για το σκοπό αυτό[semigr ]

- ανταλλαγές πληροφοριών, εμπειριών, προσωπικού και σπουδαστών, συμπεριλαμβανομένης της καθιέρωσης προτύπων προγραμμάτων ανταλλαγής εμπειριών μεταξύ των τοπικών αρχών των κρατών μελών σχετικά με μοντέλα και πρακτικές πρόληψης για τον καθορισμό κοινών ενεργειών[semigr ]

- εφαρμογή προγραμμάτων συμπληρωματικής κατάρτισης για εργαζομένους στον κλάδο της υγείας, ιδίως παθολόγους και φαρμακοποιούς[semigr ]

- ανάπτυξη διδακτικού υλικού προσαρμοσμένου στις ανάγκες των ενδιαφερομένων επαγγελματικών κατηγοριών[semigr ]

- εφαρμογή προτύπων προγραμμάτων συμπληρωματικής κατάρτισης για τις αστυνομικές δυνάμεις και το προσωπικό των φυλακών[semigr ]

- δημιουργία ενοτήτων διεπιστημονικής κατάρτισης σχετικά με την πρόληψη της τοξικομανίας[semigr ]

- χρηματοδότηση προγραμμάτων δημοσίων ή ιδιωτικών φορέων, θεραπευτικών κοινοτήτων, ενώσεων ή οργανώσεων κοινωνικής αλληλεγγύης που αποσκοπούν στην επιμόρφωση και απασχόληση τοξικομανών οι οποίοι μετά την ολοκλήρωση του θεραπευτικού προγράμματος πρέπει να ενταχθούν σε εργασιακό περιβάλλον[semigr ]

- προγράμματα και πειραματικά σχέδια που προσφέρουν δυνατότητες επαγγελματικής κατάρτισης σε ορισμένα κέντρα υποδοχής τοξικομανών προκειμένου να καταρτισθούν τυποποιημένα προγράμματα[semigr ]

- προώθηση νέων οδών έρευνας και πειραματισμού στον τομέα της πρόληψης της τοξικομανίας που θα λαμβάνουν υπόψη τη συνολική ολοκληρωμένη προσέγγιση την οποία προτίθεται να υλοποιήσει το Σχέδιο Δράσης της Ευρωπαϊκής Ένωσης στον τομέα των ναρκωτικών. Ιδιαίτερα θα πρέπει να προωθηθούν μελέτες για τα ελαφρά ναρκωτικά και η ενδεχόμενη διαφοροποίηση στο πλαίσιο των πολιτικών που απευθύνονται στους χρήστες των «μαλακών» και «σκληρών» ναρκωτικών λαμβάνοντας υπόψη:

- τη νομική ρύθμιση και τις ανάγκες ορθολογισμού και ισότητας[semigr ]

- τις συλλογικές συμπεριφορές και τις κοινωνικές-υγειονομικές πολιτικές στο πολιτιστικό επίπεδο[semigr ]

- τις επιπτώσεις στη λαθραία αγορά ναρκωτικών, το λαθρεμπόριο και τις εγκληματικές οργανώσεις που κυριαρχούν πάνω σ' αυτό[semigr ]

- τις διεθνείς οικονομικές σχέσεις, ιδιαίτερα με τις χώρες παραγωγούς ναρκωτικών[semigr ]

- τις πολιτικές πρόληψης και υγειονομικής εκπαίδευσης.

- διερεύνηση της δυνατότητας αναθεώρησης των διεθνών συμβάσεων που προσδιορίζουν σήμερα τις παγκόσμιες στρατηγικές καταπολέμησης των ναρκωτικών με στόχο την προσαρμογή τους:

- στις μεταβολές που έχουν επέλθει στο διεθνές σύστημα λαθρεμπορίου ναρκωτικών[semigr ]

- στις οικονομικές δυναμικές μεταξύ πλουσίων και φτωχών χωρών που αποτελούν τη βάση της παράνομης αγοράς ναρκωτικών ουσιών[semigr ]

- στα πολιτιστικά και περιβαλλοντικά προβλήματα που συνδέονται με τις ουσίες αυτές οι οποίες θεωρούνται παράνομες αλλά σε ορισμένες χώρες καταναλώνονται παραδοσιακά[semigr ]

- στην είσοδο νέων ουσιών στην αγορά[semigr ]

- στις μεταβολές όσον αφορά τη χρήση και την κοινωνική και πολιτιστική θέση άλλων ουσιών.

- η διοργάνωση διάσκεψης που προτείνει η Ευρωπαϊκή Ένωση υπό την αιγίδα του ΟΗΕ και με τη συμμετοχή των ΜΚΟ που μάχονται στο μέτωπο της τοξικομανίας, διάσκεψη που θα χρησιμεύσει στην προώθηση μιας κοινής ανάλυσης για τα αποτελέσματα των πολιτικών και των παρεμβάσεων στο πλαίσιο των τελευταίων 20 ετών εκ μέρους κυβερνήσεων και διεθνών οργανισμών για την καταπολέμηση του φαινομένου των ναρκωτικών και της τοξικομανίας. Μια σύγκριση των διαφορετικών πειραματικών νομικών καθεστώτων στον τομέα των ναρκωτικών (απαγόρευση, νομιμοποίηση, ελευθέρωση) πέραν των μεθοδολογιών προσέγγισης που έχουν υιοθετηθεί έναντι της τοξικομανίας θα μπορέσει να οδηγήσει στον εντοπισμό της πλέον αποτελεσματικής και κατάλληλης στρατηγικής υπό το πρίσμα της οποίας θα καταστεί δυνατή η προώθηση της αναθεώρησης των υφισταμένων διεθνών συμβάσεων προκειμένου να εξασφαλισθεί μια συντονισμένη δράση σε παγκόσμιο επίπεδο[semigr ]

- διοργάνωση σεμιναρίου από το Ευρωπαϊκό Παρατηρητήριο Ναρκωτικών με τη συμμετοχή πόλεων που πλήττονται ιδιαίτερα από προβλήματα ναρκωτικών προκειμένου να αποκτηθεί μια βαθύτερη γνώση όσον αφορά τις δυνατότητες και τους περιορισμούς για την αποτελεσματική καταπολέμηση των ναρκωτικών.

(Τροπολογία 51)

ΠΑΡΑΡΤΗΜΑ

σημείο γ)

>Αρχικό κείμενο>

Πρωτοβουλίες και ενέργειες που απευθύνονται στους νέους, σχολικής ηλικίας στο οικογενειακό και σχολικό περιβάλλον και στο περιβάλλον του ελευθέρου χρόνου τους, καθώς και προώθηση των καλυτέρων πρακτικών στον τομέα αυτό. Οι νέοι θεωρούνται η κύρια ομάδα στόχος για την πρόληψη της τοξικομανίας. Το πλήθος των προληπτικών προσεγγίσεων που έχουν υιοθετηθεί μπορεί να δώσει παραδείγματα καλής πρακτικής που βοηθούν εκείνους που έχουν επιφορτιστεί με την πρόληψη της τοξικομανίας στα κράτη μέλη, να διδαχθούν από την πείρα των άλλων. Επομένως, μια ειδική υποστήριξη, ιδίως για τη διάδοση των πληροφοριών και των συμβουλών που απευθύνονται στους νέους στο οικογενειακό και το σχολικό περιβάλλον καθώς και στο περιβάλλον του ελεύθερου χρόνου τους, αναμένεται να αποδειχθεί ιδιαίτερα ωφέλιμη.

>Κείμενο μετά την ψηφοφορία στο ΕΚ>

Πρωτοβουλίες και ενέργειες που απευθύνονται στους νέους στο οικογενειακό, στο περιβάλλον του ελευθέρου χρόνου τους, στο πανεπιστημιακό και το σχολικό περιβάλλον καθώς και προώθηση των καλυτέρων πρακτικών στον τομέα αυτό. Οι νέοι θεωρούνται η κύρια ομάδα στόχος για την πρόληψη της τοξικομανίας. Το πλήθος των προληπτικών προσεγγίσεων που έχουν υιοθετηθεί μπορεί να δώσει παραδείγματα καλής πρακτικής που βοηθούν εκείνους που έχουν επιφορτιστεί με την πρόληψη της τοξικομανίας στα κράτη μέλη, να διδαχθούν από την πείρα των άλλων. Θα δοθεί έμφαση στην ένταξη των νέων σ´ ένα διάλογο, προκειμένου να καταστούν περισσότερο ρεαλιστικές και αξιόπιστες οι στρατηγικές πρόληψης που απευθύνονται στους νέους. Επομένως, μια ειδική υποστήριξη, ιδίως για τη διάδοση των πληροφοριών και των συμβουλών που απευθύνονται στους νέους σε περιοχές υψηλού κινδύνου και σε κάθε περιβάλλον όπου έρχονται σε επαφή με το φαινόμενο -όχι μόνο για επαγγελματικούς λόγους- στο οικογενειακό και το σχολικό περιβάλλον καθώς και στο περιβάλλον του ελεύθερου χρόνου τους, (και ειδικότερα δράσεις που εφοδιάζουν τους νέους με κοινωνική επιδεξιότητα όσον αφορά την επιλογή λύσεων και την αντιμετώπιση κινδύνων) αναμένεται να αποδειχθεί πιθανώς ιδιαίτερα ωφέλιμη, καθώς και υποστήριξη για δραστηριότητες και σχέδια που θα αποσκοπούν στην πρόληψη της τοξικομανίας και θα προωθούνται άμεσα από εθελοντικές οργανώσεις και θεραπευτικές κοινότητες διαμονής.

Μεταξύ των ειδικών δραστηριοτήτων που θα αναληφθούν περιλαμβάνονται και:

- η δημιουργία πιλοτικού δικτύου κοινοτήτων που θα δίνει προτεραιότητα στην πρόληψη της τοξικομανίας και θα βασίζεται σε επιλογή, εκ μέρους των κρατών μελών, σχολείων που θα βρίσκονται σε περιοχές που διατρέχουν κίνδυνο[semigr ]

- η κατάρτιση και υλοποίηση ολοκληρωμένων σχεδίων, προγραμμάτων και βασικών κατευθυντήριων γραμμών για την πρόληψη της τοξικομανίας στα σχολεία που βρίσκονται στο δίκτυο αυτό, με συμμετοχή, όπου αυτό είναι δυνατόν, των παιδιών και των γονέων[semigr ]

- η υποστήριξη στη διατύπωση ενός κοινοτικού οδηγού για τους γονείς και οικείους των τοξικομανών στον οποίο θα καταγράφονται κοινότητες, ενώσεις και φορείς που ασχολούνται με τη θεραπεία των τοξικομανών και θα περιέχει ακριβείς ενδείξεις για τις δαπάνες, τις εφαρμοζόμενες μεθόδους, το ποσοστό επιτυχίας, την ικανότητα υποδοχής και ενδεχομένως το χρόνο αναμονής που απαιτείται για την αποδοχή. Στόχος είναι να διευκολύνονται, να ενημερώνονται και να μπορούν οι συγγενείς και οικείοι να πραγματοποιούν τις πλέον «προσωπικές» και ανταποκρινόμενες στις μεμονωμένες περιπτώσεις επιλογές[semigr ]

- η υποστήριξη για την παροχή κινήτρων όσον αφορά την πραγματοποίηση μαθημάτων στον ιδιωτικό και δημόσιο τομέα για τους θεραπευθέντες τοξικομανείς με στόχο να διευκολυνθεί η μετάβαση από τα κέντρα αποκατάστασης στον κόσμο της εργασίας.

- πρωτοβουλίες για να ενταχθεί καλύτερα η εκπαίδευση για θέματα ναρκωτικών στην επαγγελματική κατάρτιση των διδασκόντων και των νέων που είναι επικεφαλής στον τομέα της πρόληψης των ναρκωτικών και πρωτοβουλίες για τη βελτίωση του συντονισμού μεταξύ όλων αυτών που εμπλέκονται στον εκπαιδευτικό τομέα (οργανώσεις γονέων, διδάσκαλοι, εκπαιδευτικοί, οργανώσεις υποστήριξης των τοξικομανών, ιατροί κλπ.)[semigr ]

- μελέτες και αναλύσεις για να φωτισθούν οι απόψεις των παιδιών και των νέων σχετικά με τα ναρκωτικά και την διάθεση ναρκωτικών στα σχολεία[semigr ]

- αξιολόγηση και ενίσχυση των πολιτικών και των πρακτικών που έχουν σχέση με την επανένταξη και την αποκατάσταση των τοξικομανών στον χώρο εργασίας, όπου περιλαμβάνονται και δράσεις που θα αναλάβει ο ιδιωτικός τομέας[semigr ]

- προώθηση σχεδίων τριτογενούς πρόληψης που θα στοχεύει στον «περιορισμό των ζημιών» και στον προσδιορισμό του βέλτιστου προτύπου οργάνωσης των υπηρεσιών, ανάλογα με τα διάφορα κατώφλια πρόσβασης, δηλαδή, χαμηλά (σε επίπεδο δρόμου, διανομή μεθαδόνης και συριγγών ...), ενδιάμεσα (ενδιάμεσα κέντρα υποδοχής, κέντρα αντιμετώπισης κρίσεων) υψηλά (θεραπευτικά κέντρα, κέντρα παροχής πρώτων βοηθειών, κέντρα ημιδιαμονής και διαμονής).

(Τροπολογία 52)

ΠΑΡΑΡΤΗΜΑ

σημείο γα) (νέο)

>Κείμενο μετά την ψηφοφορία στο ΕΚ>

γα) Ειδικές ομάδες κινδύνου

Μεταξύ των δραστηριοτήτων που θα αναληφθούν και θα αφορούν ειδικές ομάδες κινδύνου, περιλαμβάνονται:

- η ανάπτυξη σχεδίων για περιορισμό του κινδύνου στις φυλακές, τα οποία θα λαμβάνουν υπόψη τους μέτρα που έχουν ήδη εφαρμοσθεί στην κοινότητα[semigr ]

- η υποστήριξη για την ανάπτυξη της κατάρτισης όλων των κατηγοριών του προσωπικού (σωφρονιστικό προσωπικό, διευθυντές φυλακών και κοινωνικοί λειτουργοί), λαμβάνοντας υπόψη τις εμπειρίες που έχουν ήδη αποκτηθεί στην πράξη, συμπεριλαμβάνοντας και προβλήματα, όπως το AIDS, που έχουν σχέση με την υγεία[semigr ]

- δράσεις για ορισμένες ομάδες κρατουμένων που έχουν ειδικά προβλήματα που έχουν σχέση με ναρκωτικά[semigr ]

- η ενίσχυση των δεσμών μεταξύ των υπηρεσιών που παρέχονται στην κοινότητα και τα προγράμματα εντός της φυλακής[semigr ]

- η προώθηση της ανταλλαγής εμπειριών και υποστήριξη πιλοτικών σχεδίων που αναφέρονται στον περιορισμό των κινδύνων που έχουν σχέση με ενέσιμες μορφές ναρκωτικών, όπου θα συμπεριληφθούν και συγκεκριμένες ομάδες στόχοι όπως οι τοξικομανείς έγκυες γυναίκες[semigr ]

- η προώθηση των ανταλλαγών εμπειρίας στον τομέα της υγειονομικής περίθαλψης των τοξικομανών κρατουμένων, η υποστήριξη των πιλοτικών σχεδίων που έχουν σχέση με ορισμένες ομάδες κρατουμένων που παρουσιάζουν συγκεκριμένα προβλήματα ή αποσκοπούν στην ενίσχυση των δεσμών μεταξύ των υπηρεσιών που διαθέτει η κοινότητα και των προγραμμάτων που διεξάγονται στο σωφρονιστικό ίδρυμα.

(Τροπολογία 53)

ΠΑΡΑΡΤΗΜΑ

σημείο γβ) (νέο)

>Κείμενο μετά την ψηφοφορία στο ΕΚ>

γβ) επεξεργασία διδακτικού υλικού καταλλήλου στις ανάγκες των διαφόρων επαγγελματικών πλαισίων τόσο ιδιωτικού όσο και δημόσιου χαρακτήρα.

(Τροπολογία 54)

ΠΑΡΑΡΤΗΜΑ

σημείο γγ) (νέο)

>Κείμενο μετά την ψηφοφορία στο ΕΚ>

γγ) προώθηση του προβληματισμού και της ανάλυσης σχετικά με τα καλύτερα μέσα για μια πραγματικά αποτελεσματική πολιτική πρόληψης της τοξικομανίας[semigr ] θα έπρεπε να διοργανωθεί διεθνής διάσκεψη με το σκοπό αυτό, υπό την αιγίδα του Ευρωπαϊκού Κοινοβουλίου και της Επιτροπής, σε συνεργασία με τον ΟΗΕ.

(Τροπολογία 55)

ΠΑΡΑΡΤΗΜΑ

σημείο γδ) (νέο)

>Κείμενο μετά την ψηφοφορία στο ΕΚ>

γδ) βελτίωση των επιστημονικών γνώσεων με ερευνητικά προγράμματα στον τομέα της τοξικομανίας:

- έρευνα για ανεύρεση νέων φαρμάκων απεξάρτησης και εισαγωγή τους στην αγωγή αποτοξίνωσης

- αύξηση των κλινικών δοκιμών για τα φάρμακα απεξάρτησης που υπάρχουν σήμερα (π.χ. Κλονιδίνη)

- έρευνα στους υποδοχείς οπιοειδών στους διάφορους ιστούς και όργανα διότι έχουν μεγάλη σημασία στη δημιουργία των συμπτωμάτων στέρησης

(Τροπολογία 56)

ΠΑΡΑΡΤΗΜΑ

σημείο γε) (νέο)

>Κείμενο μετά την ψηφοφορία στο ΕΚ>

γε) Γενίκευση της στρατηγικής για συνολική αντιμετώπιση όλων των εξαρτησιογόνων ουσιών, δηλαδή τόσο των σκληρών όσο και των μαλακών ναρκωτικών, δεδομένου ότι έχουν κοινό αλλά και κύριο χαρακτηριστικό να προκαλούν εξάρτηση διάφορου βαθμού ανάλογα με την ουσία και το άτομο:

- οι χρήστες δεν πρέπει να αποτελούν αντικείμενο διώξεων εκτός εάν βρίσκονται μέσα στο κύκλωμα λαθρεμπορίου, παραγωγής και διάθεσης ουσιών

- οι χρήστες πρέπει να ακολουθούν προς τούτο προσφερόμενες αγωγές απεξάρτησης

- τα προγράμματα μεθαδόνης να συνεχιστούν δεδομένου ότι και αυτά επανεξετάζονται σήμερα και μπορούν να αποτελέσουν επίσης μέσο απεξάρτησης.

(Τροπολογία 57)

ΠΑΡΑΡΤΗΜΑ

Σημείο γστ) (νέο)

>Κείμενο μετά την ψηφοφορία στο ΕΚ>

γστ) προαγωγής της στρατηγικής της μείωσης της ζημίας που συνδέεται με τα ναρκωτικά, και συγκεκριμένα:

- διάκριση μεταξύ της διακίνησης και της χρήσης ναρκωτικών[semigr ] οι χρήστες πρέπει να περιθάλπονται στα πλαίσια υγειονομικών και κοινωνικών προγραμμάτων[semigr ]

- διανομή αποστειρωμένων συρίγγων, ανάπτυξη θεραπειών που θα βασίζονται σε υποκατάστατα ναρκωτικών (π.χ. μεθαδόνη) ή θεραπείες που έχουν επιλεγεί από τις υγειονομικές αρχές για τους από μακρού χρήστες ναρκωτικών στους οποίους πρέπει επίσης να παρέχεται η κατάλληλη ιατρική συνδρομή[semigr ]

Ψήφισμα νομοθετικού περιεχομένου που περιέχει τη γνωμοδότηση του Κοινοβουλίου επί της πρότασης απόφασης του Ευρωπαϊκού Κοινοβουλίου και του Συμβουλίου για τη θέσπιση κοινοτικού προγράμματος δράσης για την πρόληψη της τοξικομανίας, στο πλαίσιο δράσης στον τομέα της δημόσιας υγείας (1995-2000) (COM(94)0223 - C4- 0091/94 - 94/0135(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Κοινοβούλιο και το Συμβούλιο, COM(94)0223 - 94/0135(COD) ((ΕΕ C 257 της 14.09.1994, σελ. 4)),

- έχοντας υπόψη τα άρθρα 189Β παρ. 2 και 129 της Συνθήκης ΕΚ, σύμφωνα με το οποίο η Επιτροπή διεβίβασε την πρόταση στο Κοινοβούλιο (C4-0091/94),

- έχοντας υπόψη το Άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Προϋπολογισμών, της Επιτροπής Κοινωνικών Υποθέσεων και Απασχόλησης, της Επιτροπής Πολιτισμού, Νεότητας, Παιδείας και Μέσων Ενημέρωσης, της Επιτροπής Ανάπτυξης και Συνεργασίας και της Επιτροπής Πολιτικών Ελευθεριών και Εσωτερικών Υποθέσεων (Α4-0084/94),

- έχοντας υπόψη τη δεύτερη έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0171/95),

1. εγκρίνει την πρόταση της Επιτροπής, με την επιφύλαξη των τροπολογιών του Κοινοβουλίου[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α παρ. 2 της Συνθήκης ΕΚ[semigr ]

3. καλεί το Συμβούλιο να ενσωματώσει τις τροπολογίες του Κοινοβουλίου στην κοινή θέση που εγκρίνει σύμφωνα με το άρθρο 189Β παρ. 2 της Συνθήκης ΕΚ[semigr ]

4. καλεί το Συμβούλιο να ενημερώσει το Κοινοβούλιο και, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να ανοίξει τη διαδικασία συνδιαλλαγής[semigr ]

5. επισημαίνει ότι η Επιτροπή υποχρεούται να υποβάλει στο Κοινοβούλιο κάθε τροποποίηση που προτίθεται να επιφέρει στην πρόταση όπως αυτή τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει τη γνωμοδότηση στο Συμβούλιο και την Επιτροπή.